Fanie kies: Ons mooistes oorsee | SARIE
"Suid-Afrikaners is mooi mense. En dis nie net ons wat so dink nie, die res van die wêreld dink ook so," skryf SARIE se styl- en sosiale redakteur, Fanie Cronjé.
Jy ken dalk nie almal nie, maar ons het al 'n paar gróót modelle opgelewer – en die wêreld is gaande oor hul skoonheid! Ek kies 'n paar van my gunsteling-modelle met Suid-Afrikaanse wortels én een van Namibië.
Nelle was die eerste Suid-Afrikaanse model om op Europese glanstydskrifte te verskyn.
Tanya was op haar dag die gesig vir grimeerreus Maybelline, én 'n SARIE-voorbladgesig.
Josie se androgeen-voorkoms was ideaal vir die internasionale modehuis, Calvin Klein.
Alexa se skoonheid was alles wat die 80's gevra het. Sy het die Vogue-voorblaaie ingeryg.
Toe SARIE verander het van 'n twee-weeklikse na 'n maandtydskrif was Bernice Dodd op dié uitgawe se voorblad. Sy het onder meer internasionaal aandag geniet in 'n Banana Republic-veldtog.
Georgina was die gesig vir groot modehuise soos Gucci. Sy was op 'n hele paar Vogue-voorblaaie en het op glanstydskrifte se modeblaaie baljaar.
Sy is bekend vir haar skoonheid, maar dis veral op die Victoria Secret-loopplank waar sy eerste aandag geniet het.
A photo posted by Candice Swanepoel (@angelcandices) on Jan 6, 2015 at 4:49am PST
Katryn Kruger se skoonheid het geen perke nie. Sy het al vir SARIE model gespeel op ons modeblaaie en haar vaardigheid as internasionale model het onder meer daarvoor gesorg dat sy die gesig was vir die legendariese handelsmerk, Oscar De La Renta. Sy deel dié eer saam met Candice Swanepoel. Sy is ook in 'n veldtog vir Dior.
Namibië se Behati Prinsloo se lyf is so mooi op die loopplank vir onderklerehuis, Victoria Secret. Jy kan nie op hou kyk nie. Ek en Adam Levine deel die gevoel, en sy is nou sy vrou.
Dra pienk lipstiffie, soos Behati Prinsloo s'n, in die dag.FOTO: Instagram
Dié Suid-Afrikaner het al vir die modehuis Dior op die loopplank verteenwoordig.
A photo posted by Levi Lomey (@levilomey) on May 20, 2013 at 5:24am PDT
Shaun se gesig word gereeld op Calvin Klein advertensies gesien. Hy is veral bekend vir sy werk met hul Truth-parfuum.